|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Republika Srbija  Autonomna Pokrajina Vojvodina  Pokrajinsko tajništvo za obrazovanje, propise,  upravu i nacionalne manjine – nacionalne zajednice  Bulevar Mihajla Pupina 16, 21000 Novi Sad  T: +381 21 487 46 09, 487 42 41, 487 45 58  [ounz@vojvodina.gov.rs](mailto:ounz@vojvodinа.gov.rs) | |
|  | KLASA: 128-451-46/2022-01 | | DATUM: 19. 1. 2022. |

Na temelju članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje programa i projekata u području osnovnog i srednjeg obrazovanja i odgoja u Autonomnoj Pokrajini Vojvodini („Službeni list APV“, broj: 10/20), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2022. godinu („Službeni list APV“, broj: 54/21), na temelju Rješenja pokrajinskog tajnika za obrazovanje, propise, upravu i nacionalne manjine – nacionalne zajednice klasa 128-377/2020-1 od 8. 12. 2020. godine, zamjenik pokrajinskog tajnika raspisuje

**NATJEČAJ**

**ZA FINANCIRANJE I SUFINANCIRANJE PROJEKTA U PODRUČJU PODIZANJA KVALITETE OBRAZOVNO–ODGOJNOG PROCESA SREDNJEG OBRAZOVANJA – TROŠKOVI OBUKE TALENTIRANIH UČENIKA SREDNJIH ŠKOLA S TERITORIJA AP VOJVODINE I NASTAVNIKA U SVOJSTVU PREDAVAČA NA ANDREVLJU ZA 2022. GODINU**

Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) sukladno Financijskom planu za 2022. godinu, za unapređenje kvalitete srednjeg obrazovanja – troškove sudjelovanja talentiranih učenika srednjih škola s teritorija AP Vojvodine i nastavnika u svojstvu predavača na obukama iz prirodnih i društvenih znanosti, umjetnosti i kulture „Andrevlje“ za 2022. godinu, koje će se održavati u razdoblju veljača-svibanj 2022. godine u Centru za gospodarsko-tehnološki razvoj „Andrevlje“ na Andrevlju, opredjeljuje iznos od **10.000.000,00 dinara.**

Pravo sudjelovanja na Natječaju imaju ustanove srednjeg obrazovanja na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave. Navedena sredstva namijenjena su za podizanje kvalitete obrazovno-odgojnog procesa srednjeg obrazovanja – troškove projekta obuke talentiranih učenika srednjih škola s teritorija AP Vojvodine u 2022. godini, koji će se održati u razdoblju veljača-svibanj 2022. godine u šestodnevnom trajanju (po 5 punih pansiona), u Centru za gospodarsko-tehnološki razvoj Vojvodine, Andrevlje, Banoštor.

Srednje škole u Natječaju mogu sudjelovati za:

1. troškove smještaja i prehrane učenika svojih škola (od prvog do četvrtog razreda), radi njihovog sudjelovanja na obukama, za 5 punih pansiona,
2. troškove smještaja, prehrane i naknade za rad nastavnika svojih škola, koji će biti angažirani u svojstvu predavača za područja za koje se opredijele i u svojstvu organizatora slobodnih aktivnosti učenika, također 5 punih pansiona.

Obrazovne ustanove imaju pravo prijaviti od 5 do 10 učenika i od 4 do 8 nastavnika, koji ispunjavaju predviđene kriterije.

Obuke će se organizirati u skladu s aktualnom epidemijskom situacijom i suglasno rasporedu koji će sastaviti Pokrajinsko tajništvo za obrazovanje, propise, upravu i nacionalne manjine – nacionalne zajednice.

Financijskom potporom koja se daje ovim Natječajem promovira se, odnosno štiti javni interes utvrđen odredbama članaka 6., 7., 8. i 9. Zakona o osnovama sustava obrazovanja i odgoja („Sl. glasnik RS“, broj: 88/2017, 27/2018 – dr. zakoni, 10/2019, 6/2020 i 129/2021).

Natječajem opredijeljena sredstva, sukladno Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje programa i projekata u području osnovnog i srednjeg obrazovanja i odgoja u Autonomnoj Pokrajini Vojvodini (u daljnjem tekstu: Pravilnik), namijenjena su za sljedeće prioritete:

1. **Modernizaciju odgojno-obrazovnog rada**

1.a) osuvremenjivanje nastavnog procesa putem inovativnosti i kreativnosti svih sudionika.

1. **Usuglašavanje obrazovanja s potrebama tržišta rada**

2.a) unapređivanje poduzetničkog duha, razvoj praktičnih i životnih vještina, profesionalna orijentacija i karijerno vođenje, podizanje kvalitete stručne prakse.

1. **Poticanje izvannastavnih aktivnosti**

5.a) organizirano i stručno vođeno slobodno vrijeme učenika u izvannastavnom razdoblju i tijekom školskih raspusta putem edukativnih kampova, susreta učenika, sekcija, sportskih, znanstveno-tehničkih, kulturnih i drugih sadržaja.

**KRITERIJI ZA RASPODJELU SREDSTAVA**

Prilikom određivanja visine sredstava za dodjelu, sukladno Pravilniku, primjenjuju se sljedeći kriteriji:

1. stupanj uključenosti ciljne skupine kojoj je program/projekt namijenjen,
2. dosadašnja iskustva u realizaciji programa/projekata koji doprinose unapređivanju obrazovno-odgojnog rada,
3. kriteriji za učenike: ovim projektom mogu biti obuhvaćeni učenici koji su sudjelovali najmanje na općinskim natjecanjima iz područja prirodnih i društvenih znanosti, kulture i umjetnosti ili koji su prethodni razred završili s najmanje vrlo dobrim uspjehom,
4. kriteriji za nastavnike: ovim projektom mogu biti obuhvaćeni nastavnici koji su bili mentori učenicima koji su najmanje na općinskim natjecanjima iz predmetnih područja osvojili 1.-3. mjesto ili koji po mišljenju Nastavničkog vijeća imaju zapažen uspjeh u organiziranju slobodnih aktivnosti za učenike.

**NAČIN PRIJAVE**

Prijava se podnosi u pismenoj formi, na jedinstvenom obrascu koji se objavljuje na mrežnoj stranici Tajništva.

**Jedna pravna osoba može podnijeti najviše jednu prijavu.**

Uz prijavu na Natječaj, podnosi se popunjen jedinstveni obrazac prijave s ukupnim brojem učenika i ukupnim brojem nastavnika za koje se škola prijavljuje (u dijelu obrasca prijave koji se odnosi na učenike upisuje se samo broj učenika i područje za koje se prijavljuje, bez navođenja osobnih podataka učenika, a u dijelu obrasca prijave koji se odnosi na nastavnike, pored broja nastavnika koji se prijavljuje, potrebno je za svakog prijavljenog nastavnika, bez navođenja osobnih podataka, upisati kompetencije i područje za koje se prijavljuje u svojstvu predavača).

O dodjeli sredstava korisnicima odlučuje pokrajinski tajnik nadležan za poslove obrazovanja na prijedlog Povjerenstva za provedbu natječaja, koje razmatra pristigle zahtjeve.

Obrazovne ustanove dokaze o ispunjavanju uvjeta za učenike i nastavnike će dostaviti na zahtjev Tajništva, prilikom sastavljanja rasporeda sudjelovanja, a za točnost podataka navedenih u obrascu prijave odgovoran je ravnatelj škole.

Tajništvo zadržava pravo od podnositelja prijave, prema potrebi, zatražiti dodatnu dokumentaciju ili informacije.

Ukoliko prijavu potpisuje osoba po ovlaštenju, neophodno je priložiti uredno ovlaštenje za potpisivanje iste.

Povjerenstvo neće razmatrati:

* nepotpune prijave
* nepravodobne prijave
* nedopuštene prijave (prijave podnesene od strane osoba koje su neovlaštene i subjekata koji nisu predviđeni Natječajem)
* prijave koje se ne odnose na Natječajem predviđene namjene.

Rezultati Natječaja se objavljuju na mrežnoj stranici Tajništva.

**Rok za podnošenje prijava na Natječaj je 3. veljače 2022. godine.**

Prijave s potrebnom dokumentacijom se podnose na adresu:

Pokrajinsko tajništvo za obrazovanje, propise, upravu

i nacionalne manjine – nacionalne zajednice

„**Natječaj za financiranje i sufinanciranje projekta u području podizanja kvalitete obrazovno-odgojnog procesa srednjeg obrazovanja – troškovi obuke talentiranih učenika srednjih škola s teritorija AP Vojvodine i nastavnika u svojstvu predavača na Andrevlju za 2022. godinu“**

Bulevar Mihajla Pupina 16

21000 Novi Sad

Obrazac upitnika se može preuzeti **od 19. siječnja 2022. godine** na službenoj internetskoj prezentaciji Pokrajinskog tajništva za obrazovanje, propise, upravu i nacionalne manjine – nacionalne zajednice: [**www.puma.vojvodina.gov.rs**](http://www.puma.vojvodina.gov.rs/)**.**

Informacije u vezi Natječaja mogu se dobiti na telefon: 021/ 487 46 09, 487 42 41, 487 45 58.

P.O. POKRAJINSKOG TAJNIKA

Milan Kovačević